سمعان مکابی

سمعان مکابی (عبرانی : שמעון התסי) (135 قبل مسیح)،  وہ پادری متتیا کاہن کا دوسرا بیٹا ہے اور اسے حشمونی سلطنت کا پہلا حقیقی بادشاہ سمجھا جاتا ہے۔ http://net.bible.org/dictionary.php?word=Thassi 
 تاریخ 
دائیں|تصغیر|250x250بك| مملکتِ حَشمونیین عہدِ سمعان مکابی میں 
سمعان نے سلوکی سلطنت کے خلاف یہودی بغاوت میں اپنے بھائیوں یہوداہ مکابی اور یوناتان مکابی کی قیادت میں نمایاں کردار ادا کیا۔ جب یہوداہ مارا گیا اور یوناتان قید ہو گیا، تو سمعان بغاوت میں مرکزی قائد بن گیا۔ یہوداہ نے سمعان کو تین ہزار افراد کے ساتھ جلیل میں موجود یہودیوں کو بچانے کے لیے بھیجا، جبکہ خود وہ اور یوناتان جلعاد کی طرف روانہ ہوئے۔ سمعان نے جلیل جا کر کامیابی کے ساتھ اپنی مہم مکمل کی۔"Simon Maccabeus", Jewish Encyclopedia 
وہ بکیدیس کے خلاف بیت حجله کے مقام پر لڑی گئی جنگ میں بھی شریک ہوا، جس میں تقریباً 156 قبل مسیح میں بکیدیس کو شکست ہوئی۔ اسی طرح وہ اپولونیوس کے خلاف مہم اور تریفون اور دیمتریوس دوم کے درمیان ہونے والی کشمکش میں بھی شریک رہا۔Josephus, Antiquities of the Jews Bk13 Ch6:4 

انطیوخس ششم نے سمعان کو "صور کی سرحد سے لے کر مصر کی سرحد تک کا قائد" مقرر کیا۔ جب تریفون نے یوناتان کو بطلمايس میں قید کر لیا، تو سمعان کو باقاعدہ رہنما تسلیم کیا گیا۔ سمعان نے یہودیہ کے قلعے دوبارہ تعمیر کیے، غزہ اور یروشلم کا قلعہ فتح کیا اور یافا کو بحری بندرگاہ بنایا۔
سمعان نے سلوکی جرنیل دیودوتس تریفون کو ملک میں داخل ہونے اور شام کا تخت حاصل کرنے سے روکا۔ اس نے سلوکی بادشاہ دیمتریوس دوم کے ساتھ معاہدہ کیا، جس کے تحت سمعان کو ٹیکسوں سے مستثنیٰ قرار دیا گیا۔ یہ معاہدہ دراصل حشمونیوں کی سیاسی خود مختاری کا بالواسطہ اعتراف تھا۔

سمعان کی موت غداری سے ہوئی۔ بطلماوس بن ابوبس، جو اس کا داماد تھا، اقتدار کے لالچ میں سمعان اور اس کے خاندان کو قتل کرنا چاہتا تھا۔ اس نے سمعان اور اس کے بیٹوں کو اریحا کے قریب قلعہ دوق میں دعوت پر بلایا اور وہاں سمعان اور اس کے دو بیٹے متتیاہ اور یہوداہ کو دھوکے سے قتل کر دیا۔ البتہ سمعان کا تیسرا بیٹا یوحنان بچ نکلا اور حشمونی خاندان کی قیادت سنبھالی۔

 حوالہ جات 

زمرہ:دوسری صدی ق م کے مقتول حکمران
زمرہ:دوسری صدی ق م کی یہودی شخصیات
زمرہ:مکابیین
زمرہ:سال پیدائش نامعلوم
زمرہ:دوسری صدی ق م کے بائبلی حکمران
زمرہ:حشمونی سلطنت
زمرہ:صفحات مع ویکی ڈیٹا حوالہ جات
زمرہ:والد ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:135 ق م کی وفیات
زمرہ:تصویر ویکی ڈیٹا سے ماخوذ
زمرہ:مقتول مذہبی رہنماہان
زمرہ:بانی فرماں روا
زمرہ:قدیم اسرائیل کے بادشاہ
زمرہ:مقتول فرماں روا
زمرہ:قدیم یہوداہ کے بادشاہ
زمرہ:دوسری صدی ق م کی پیدائشیں
زمرہ:ایشیا میں بانی فرماں روا